CENTRALNA BANKA

BOSNE I HERCEGOVINE

Broj: UV-122-01-1-38/17 LjJ

Sarajevo, 29. mart 2017. godine

Na temelju članka 2. stavka 3. točke h, članka 7. točke e, članka 39. i članka 42. Zakona o Centralnoj banci Bosne i Hercegovine („Službeni glasnik BiH“ broj: 1/97, 29/02, 13/03, 14/03, 09/05, 76/06 i 32/07), u skladu s Politikom izrade novčanica i kovanog novca konvertibilne marke, POV. 100-UV broj: 107/12 od 1. studenoga 2012. godine, POV. UV-122-01-1-21/15 RJ od 31. ožujka 2015. godine, UV-122-01-1123/15 SD od 23. studenoga 2015. godine i UV-122-01-1-43/16 SD od 23. lipnja 2016. godine i Odlukom o planu izdavanja kovanog novca konvertibilne marke apoena 5, 10, 20 i 50 feninga i 1 konvertibilne marke, UV-122-01-1-37/17 LjJ od 29. ožujka 2017. godine, Upravno vijeće Centralne banke Bosne i Hercegovine na 6. sjednici od 29. ožujka 2017. godine, donosi

ODLUKU

o puštanju u optjecaj kovanog novca konvertibilne marke

apoena od 5, 10, 20 i 50 feninga i 1 konvertibilne marke

Članak 1.

Centralna banka Bosne i Hercegovine je izdala kovani novac konvertibilne marke (u daljem tekstu: kovani novac KM) u apoenima od 5, 10, 20 i 50 feninga i 1 konvertibilne marke, izdanja 2017. godine, u skladu s Odlukom Centralne banke Bosne i Hercegovine, UV-122-01-1-32/16 SM od 30. svibnja 2016. godine.

Članak 2.

# Kovani novac KM iz članka 1. ove odluke ima osnovna obilježja i dizajn u svemu utvrđena odlukama, kako slijedi:

# a) Odluka o izdavanju, osnovnim obilježjima i puštanju u optjecaj kovanog novca od 10, 20 i 50 feninga (»Službeni glasnik BiH«, 24/98 i 25/98),

b) Odluka o izdavanju, osnovnim obilježjima i puštanju u optjecaj kovanog novca od 1 i 2 konvertibilne marke (»Službeni glasnik BiH«, 20/00),

c) Odluka o izdavanju, osnovnim obilježjima i puštanju u optjecaj kovanog novca u apoenima od 5 konvertibilnih maraka i 5 feninga (»Službeni glasnik BiH«, 92/05).

Članak 3.

Kovani novac KM iz prethodnog članka ove odluke kovan je s godinom izdanja “2017”.

Članak 4.

Kovani novac KM iz ove odluke, po Zakonu o Centralnoj banci Bosne i Hercegovine, sve javne i privatne institucije i ustanove, pravne i fizičke osobe obvezne su prihvatiti u njihovoj nominalnoj vrijednosti kao zakonsko sredstvo plaćanja, kada im se ponude u gotovinskim transakcijama, odnosno u namiri i plaćanju bilo kojih obveza prema njima, na cijelom teritoriju Bosne i Hercegovine.

Članak 5.

Stupanjem na snagu ove odluke Centralna banka Bosne i Hercegovine će, preko Centralnog ureda, glavnih jedinica i podružnica, kovani novac KM iz ove odluke puštati u optjecaj sukcesivno, u skladu s inventurom zaliha kovanog novca KM i planom izdavanja kovanog novca KM u optjecaju.

Članak 6.

Ova odluka stupa na snagu danom objavljivanja u “Službenom glasniku BiH”, a objavit će se i u “Službenim novinama Federacije BiH”, “Službenom glasniku Republike Srpske” i “Službenom glasniku Brčko distrikta BiH”.

 Predsjedatelj

 Upravnog vijeća Centralne banke

 Bosne i Hercegovine

 GUVERNER

 dr. Senad Softić

#